Kurzus kódja: XX - 014.03	
Kurzus megnevezése: Husserl transzcendentális fordulata	
Kurzus előadója: Kenéz László	
Kurzus helye és ideje: I/221. péntek 10.30 - 12.00	

Kurzus előfeltétele(i):	
A jegyszerzés módja(i): órai munka, szóbeli vizsga	
Követelmények:	

Kurzus leírása, tematikája:

Az előző félévben a Logikai vizsgálódások gondolatkörében mozogtunk. Rámutattunk arra a problémára, amellyel Husserl akkor került szembe, amikor a logika autonomitásárt harcoló antipszichologista Prolegomena folyatatásaként a logikai alapfogalmak jelentésének megvilágítását a pszichikai aktusokkal összefüggésben remélte megvilágítani. A Logikai vizsgálódások második kötetének aktusalapú jelentéselmélete, az intencionális élmény aprólékosan meghatározott fogalma, a tudataktusok valós és intencionális tartalmának megkülönböztetése azonban nem adott megnyugtató választ bizonyos kérdésekre. A legfőbb gond: miként képesek a pszichikai élmények anélkül magukba fogadni az ideális jelentéstartalmakat, hogy azok idealitása ne sérüljön, s ily módon, a deskriptív pszichológiát ne lehessen az első kötetben már túlhaladott pszichologizmus képviselőjeként értelmezni. A probléma megoldását Husserl számára egy módszertani fogás, nevezetesen a redukció bevezetése adja meg. Az a magyarul is hozzáférhető mű, amelyben e lépés megtörténik, A fenomenológia ideája címet viselő öt előadás. Hogy azonban nem pusztán a pszichologizmus kísértésének végleges meghaladásáról van szó, hanem egy progresszív álláspont kidolgozásának első lépéseiről, sőt, egyenesen a deskriptív pszichológia transzcendentális fenomenológiává való átalakításáról, nos, ez képezi a kurzus tárgyát. A szöveget, eredeti tagolásán túl, az alábbi kulcsfogalmak köré rendezve fogjuk olvasni, néhány előre rendelkezésre bocsátott kérdés megválaszolásával: 

1. Ismeretelméleti immanencia és transzcendencia
2. Valódi és reális immanencia
3. Redukció 
4. Cogitatio és cogitatum
5. Ideásítás [ideierende Abstraktion]
6. Megjelenés és megjelenő [Erscheinen és Erscheinung]
7. Konstitúció
8. Korreláció
9. Észkritika és transzcendentális filozófia

Kurzushoz tartozó kötelező irodalom:

Husserl, E. (1972): A fenomenológia ideája. In Válogatott tanulmányok. Budapest, Gondolat 1972, 27 - 110. o. németül: 
Husserl, E. (1989): Die Idee der Phnomenologie. (Hg.: P. Janssen) Hamburg, F. Meiner vagy 
Husserl, E.(1952): Die Idee der Phnomenologie. In Husserliana II. (Hg.: P. Janssen) Den Haag, M. Nijhoff

Kurzushoz tartozó ajánlott irodalom:

Bernet, R., Kern, I., Marbach, E.(1989): Edmund Husserl. Darstellung seines Denkens. Hamburg, F. Meiner
Husserl, E. (1952): Ideen einer reinen Phnomenolgie und phnomenologische Philosophie. Első kötet. Husserliana III/1.
Janssen, P. (1976): Edmund Husserl. Einführung in seine Phnomenologie. München, K. Alber
Sokolowski, R. (2000): Introduction to Phenomenology. Cambridge: Cambridge University Press